Phaseporoto ya bojanala ke tokomane e o e tlhokang fa o ya go etela kwa nageng e nngwe gore o tle o kgone go tsena gape mo Aforika Borwa. Phaseporoto ya bojanala e fiwa baagi ba Aforika Borwa ba ba leng dingwaga di le 16 le go feta. E dirisiwa go etela dinaga tsotlhe mo lefatsheng kwantle ga fa go kailwe ka tsela e nngwe. Phaseporoto e tsaya nako ya dingwaga di le lesome go tloga ka letsatsi le e abilweng ka lona.
O tshwanetse wa bo o na le lekwaloitshupo le le khoutilweng ka dinoko di le 13 barakhoutu kgotsa setefikeiti sa mattsalo fa o batla go dira kopo. Kopo ya phaseporoto le lekwaloitshupo e ka dirwa ka nako e le nngwe fa o sa kgone go leta.
Tlatsa foromo ya kopo BI-73 mme o e ise kwa ofising e e leng gaufi le wena ya Lefapha la Merero ya Selegae. Fa o le kwa nageng esele isa foromo kwa embasing kgotsa ntlo ya borongwa..
O tla kopiwa go dira dikgatiso tsa menwana mme tsona di tla rekotiwa mo rejisetareng ya baagi ba naga.
O tshwanetse go tlisa ditshwantsho di le pedi tsa paseporoto.
Phaseporo e ka abiwa mo nakong ya dibeke di le 6.